Corona: China has over 980 non symptomatic cases - कोरोना: चीन में बिना लक्षण वाले मामले बढ़कर 980 से ज्यादा हुए
12 अगस्त, 2020|11:33|IST
हिंदी न्यूज़ › विदेश › कोरोना: चीन में बिना लक्षण वाले मामले बढ़कर 980 से ज्यादा हुए
कोरोना: चीन में बिना लक्षण वाले मामले बढ़कर 980 से ज्यादा हुए
बीजिंग वुहान, एजेंसी	| Published By: Madan
Last updated: Fri, 01 May 2020 12:00 PM
चीन में बिना लक्षण वाले कोरोना वायरस संक्रमण के मामले बढ़कर 981 तक पहुंच गए हैं जिनमें से 631 मामले हुबेई प्रांत और उसकी राजधानी वुहान से है। कोरोना वायरस हुबेई प्रांत से उभरा है। सरकार ने मई दिवस (मजदूर दिवस) की पांच दिन की छुट्टी में संक्रमण फैलने के खतरे को देखते हुए सतर्कता बढ़ा दी है।
चीन में कोरोना वायरस के संक्रमण के मामले घटने के बाद पूरे देश में सामान्य गतिविधियां बहाल कर दी गई। हालांकि लक्षण नहीं दिखने वाले मामलों का बढ़ना अब भी चिंता का विषय है। लक्षण नहीं दिखने वाले मामले में व्यक्ति कोरोना वायरस से संक्रमित तो होता है लेकिन उसमें बुखार, गले में खराश जैसे लक्षण नहीं दिखते हैं। ऐसे लोगों से दूसरे व्यक्ति के संक्रमित होने का खतरा बरकरार रहता है।
चीन के राष्ट्रीय स्वास्थ्य आयोग (एनएचसी) ने शुक्रवार को बताया कि देश में बिना लक्षण वाले 25 नए मामले सामने आए हैं जिसके बाद कुल ऐसे लोगों की संख्या 981 हो गई है जिसमें से 115 विदेशी हैं, जो अभी निगरानी में हैं। हुबेई प्रांत के स्वास्थ्य आयोग ने बताया कि पिछले 27 दिन में कोरोना वायरस का कोई नया मामला सामने नहीं आया है लेकिन राज्य और इसकी राजधानी वुहान में 631 ऐसे लोग हैं जिनमें कोई लक्षण नहीं दिखे हैं और उन्हें चिकित्सीय निगरानी में रखा गया है।
Web Title:Corona: China has over 980 non symptomatic cases